SET ปิดเช้ารีบาวด์ 9 จุด คลายกังวลสงคราม หลัง “ยูเครน” ไม่ร่วมกลุ่มนาโต
SET ปิดเช้ารีบาวด์ 9 จุด คลายกังวลสงคราม หลัง “ยูเครน” ไม่ร่วมกลุ่มนาโต อีกทั้งแรงขาย Force Sell ผ่านพ้นไปแล้ว และมีแรงซื้อกลับช่วงหลุดแนวรับสำคัญ ส่วนภาคบ่ายคาดยังยืนในแดนบวกได้ ให้แนวต้าน 1,640 จุด แนวรับ 1,612 จุด
ดัชนีตลาดหุ้นไทยช่วงเช้าปิดที่ระดับ 1,628.42 จุด เพิ่มขึ้น 9.32 จุด (+0.58%) มูลค่าการซื้อขายราว 63,817.02 ล้านบาท10 หุ้นดันดัชนีเช้านี้
9 มี.ค. 2565

นายวิจิตร อารยะพิศิษฐ ผู้อำนวยการอาวุโสนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยเช้านี้โดยรวมฟื้นตัวขึ้นมาได้ค่อนข้างดี สอดคล้องกับตลาดหุ้นอื่นในภูมิภาคเอเชีย จากความคาดหวังสงครามรัสเซียและยูเครนจะยุติลงหลังยูเครนประกาศจะไม่เข้าร่วมกลุ่มนาโต ซึ่งถือเป็นหนึ่งในเงื่อนไขสำคัญของรัสเซีย
ขณะเดียวกันบริเวณ 1,612 จุด ถือเป็นจุดเปลี่ยนจากขาลงเป็นขาขึ้น หลังจากวานนี้ดัชนีร่วงลงหลุดแนวรับสำคัญ 1,600 จุดก็มีแรงซื้อกลับดันดัชนีให้ดีดตัวกลับขึ้นมาได้ระดับหนึ่ง ทำให้มองว่าแรงขาย Force Sell ได้ผ่านพ้นไปแล้วเมื่อวานนี้
สำหรับแนวโน้มตลาดหุ้นไทยในช่วงบ่ายน่าจะยืนอยู่ในแดนบวกได้ โดยให้แนวรับ 1,612 จุด และแนวต้าน 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 3,660.24 ล้านบาท ปิดที่ 146.50 บาท ลดลง 6.00 บาท
KBANK มูลค่าการซื้อขาย 3,521.65 ล้านบาท ปิดที่ 157.50 บาท เพิ่มขึ้น 1.50 บาท
PTT มูลค่าการซื้อขาย 2,335.04 ล้านบาท ปิดที่ 38.75 บาท เพิ่มขึ้น 0.50 บาท
INOX มูลค่าการซื้อขาย 2,171.19 ล้านบาท ปิดที่ 1.53 บาท เพิ่มขึ้น 0.20 บาท
BANPU มูลค่าการซื้อขาย 2,138.87 ล้านบาท ปิดที่ 11.70 บาท ราคาไม่เปลี่ยนแปลง